joelniklaus/EU_Wikipedias huggingface dataset:
Teletunnistetietojen säilyttäminen

Teletunnistetietojen säilyttäminen (tai teletunnistetietojen tallentaminen) viittaa televiestintä-alalla yleensä valtioiden tai yritysten harjoittamaan puhelu- ja internet-liikenteestä sekä tilitapahtumatiedoista kerättyjen teletunnistetietojen varastoimiseen. Valtioiden harjoittamasta datan säilyttämisestä puhuttaessa, säilytetty data on yleensä tehdyistä ja vastaanotetuista puheluista, lähetetyistä ja vastaanotetuista sähköposteista sekä vierailluista verkkosivustoista. Myös paikannustietoja kerätään.

Valtioiden harjoittaman teletunnistetietojen säilyttämisen päämotiivit ovat tietoliikenneanalyysi ja joukkovalvonta. Säilytetyn datan tarkastelun kautta valtiot voivat tunnistaa yksittäisten henkilöiden sijainnit, sosiaaliset kytkökset ja esimerkiksi poliittisten vastustajien kaltaisten ryhmien jäsenet. Nämä yksityisyyttä loukkaavat teot voivat olla lainvastaisia, riippuen valtion lainsäädännöstä.

Yritysten harjoittama teletunnistetietojen säilyttäminen tarkoittaa yleensä tilitapahtumatietojen ja vierailtujen verkkosivustojen säilyttämistä.

Datan säilyttäminen kattaa myös dataa, jota on kerätty ja säilytetty muita keräysmenetelmiä (esimerkiksi automaattista rekisterikilven tunnistusta) käyttäen.

Euroopan unionissa

Euroopan unionin parlamentti päätti 14.12.2005 velvoittaa puhelin- ja Internet-palveluntarjoajat tallentamaan osan asiakkaidensa teletunnistetiedoista. Tietoja on tarkoitus käyttää vakavien rikosten selvittämiseen. Direktiivin mukaisesti kaikki EU-maat joutuivat sisällyttämään vastaavat määräykset lakiinsa.

EU-direktiiviin perustuva, vuodesta 2006 voimaan tullut laki pidensi Suomessa teleoperaattoreiden velvoitteita säilyttää teletunnistetietoja kolmesta kuukaudesta vuoteen. Puhelujen tai viestien sisältöä ei sen perusteella talleteta. Puhelinoperaattorit Suomessa kuitenkin tallettavat myös tekstiviestien viestisisällön ainakin viikoksi palvelimilleen.

Vuodesta 2006 voimassa ollut EU-direktiivi kumottiin huhtikuussa 2014 sillä perusteella, että se loukkaa ihmisoikeuksia. Ainakin Britanniassa tämän jälkeen alettiin ajaa läpi lakia, joka pitäisi yllä teleoperaattoreille asetetun vuoden säilytysvelvollisuuden. YK:n ihmisoikeusvaltuutettu kritisoi tästä Britannian lainsäätäjiä, sillä Britannian suunnittelema datankeräyslaki ei ota huomioon EU-tuomioistuimen huolta ihmisoikeuksista.

Saksan liittovaltion valtiosääntötuomioistuin kumosi 2010 vuonna 2008 säädetyn lain teletunnistetietojen säilyttämisestä ja määräsi säilytetyt tiedot tuhottaviksi yksityisyyden suojaa loukkaavina.

Katso myös
 Joukkovalvonta
 Yksityisyys
 Kirjesalaisuus
 Tietoliikenneanalyysi
 Televalvonta

Lähteet

Aiheesta muualla
 
 

Puhelintekniikka
Yksityisyys
Joukkovalvonta

en:telecommunications data retention
Vilpe (yritys)

Vilpe Oy (ent. SK Tuote Oy) on suomalainen erikoiskattotuotteiden, ilmanvaihdon päätelaitteiden ja eristekiinnikkeiden valmistaja. Yhtiön tehdas sijaitsee Mustasaaressa, minkä lisäksi sillä on toimipiste Espoossa sekä tytäryhtiöt tai varastot Venäjällä, Puolassa, Ukrainassa, Ruotsissa ja Baltiassa. Yrityksen tuotteita viedään noin 30 maahan. Vilpen tuotteita ovat esimerkiksi poistoputket, huippuimurit, läpiviennit, tuuletuspaalut ja kiinnikkeet. 

Perheyritys Vilpe on perustettu vuonna 1975, ja se toimi nimellä SK Tuote vuoteen 2018 saakka. Vilpen oma tuotanto alkoi vuonna 1984, jolloin tehdas valmistui Mustasaaren Lintuvuoreen. Yritykselle on myönnetty ISO 14001 -ympäristösertifikaatti sekä ISO9001 -laatusertifikaatti. 

Konsernin liikevaihto vuonna 2020 oli 21,5 miljoonaa euroa. Yritys työllistää Suomessa yli 90 työntekijää, joista suurin osa toimii Mustasaaressa. Koko konserni työllistää noin 150 henkilöä.  Toimitusjohtajana vuodesta 2020 asti on toiminut Tuomas Saikkonen.

Lähteet

Aiheesta muualla
VILPEn kotisivut

Suomalaiset rakennustuotevalmistajat
Suomalaiset perheyritykset
Mustasaarelaiset yritykset
Marko Erola

Marko Erola (s. 1968) on suomalainen toimittaja ja tietokirjailija. Hän on työskennellyt Talouselämä-lehdessä ja erikoistunut sijoitusaiheisiin. Hän on kirjoittanut useita pokerikirjoja Aki Pyysingin kanssa. Vuosina 2005–2006 Erola juonsi Ylen Aamu-TV:n Perjantaipörssiä.

Teokset 
 
  (suom. Pokerin käsikirja) 
  (teoksen verkkoversio)
 Paras sijoitus: itsepuolustusopas sijoittajille, Talentum, 2009
 Kasinokeisari: Pekka Salmen tarina, Paasilinna, 2013
 Jos se firma olis mun: tarinoita yrittäjistä & CapManista, Otava, 2014

Lähteet 

Suomalaiset tietokirjailijat
Suomalaiset televisiotoimittajat
Ylen toimittajat
Vuonna 1968 syntyneet
Elävät henkilöt
Buddy’s First Call

Buddy’s First Call on vuonna 1914 ensi-iltansa saanut Tefft Johnsonin ohjaama ja F. Marion Brandonin käsikirjoittama yhdysvaltalainen lyhyt mykkäelokuva. Elokuva on genreltään komedia, ja sen pääosissa ovat Paul Kelly ja Constance Talmadge. Vitagraph Studios oli elokuvan tuotantoyhtiönä ja General Film Company levittäjäyhtiönä. Buddy’s First Call sai Yhdysvaltain ensi-iltansa 13. toukokuuta vuonna 1914. Elokuvassa Constance Talmadge tekee ensiesiintymisensä elokuvissa.

Näyttelijät

Aiheesta muualla
 
 
 Buddy’s First Call TCM Movie Databasessa 

Vuoden 1914 yhdysvaltalaiset elokuvat
Yhdysvaltalaiset komediaelokuvat
Yhdysvaltalaiset lyhytelokuvat
Yhdysvaltalaiset mykkäelokuvat
Yhdysvaltalaiset mustavalkoelokuvat
Náousa (Imathía)

Náousa () on Kreikan kaupunki ja samanniminen kunta (Δήμος Νάουσας, Dímos Náousas), joka sijaitsee Imathían alueyksikössä Keski-Makedonian alueella. Koko kunnan pinta-ala on 424,9 neliökilometriä ja väkiluku 32 494. Varsinaisen Náousan kaupungin väkiluku on 18 882 (vuonna 2011).

Nykyinen Náousan kunta muodostui, kun Náousa, Anthémia ja Eirinoúpoli yhdistyivät vuoden 2011 alussa Kallikrates-suunnitelman mukaisesti.

Kunnan osat 

Vuoden 2011 kuntauudistuksesta lähtien Náousan kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

Lähteet

Aiheesta muualla 

 Δήμος Νάουσας. Náousan kunnan verkkosivut.
Livadeiá

Livadeiá (, myös Levádeia, Λεβάδεια, tai Leivadiá, Λειβαδιά) on Kreikan kaupunki ja samanniminen kunta (Δήμος Λιβαδειάς, Dímos Livadeiás), joka sijaitsee Boiotian alueyksikössä Keski-Kreikan alueella. Koko kunnan pinta-ala on 694,016 neliökilometriä ja väkiluku 31 315. Varsinaisen Livadeián kaupungin väkiluku on 21 379 (vuonna 2011).

Historia

Antiikki 

Livadeiá on perinyt nimensä samalla paikalla sijainneelta antiikin aikaiselta Lebadeian kaupungilta. Se tunnettiin erityisesti Trofonioksen oraakkelista ja kulttipaikasta, joka kukoisti 500-luvulta eaa. ainakin 100-luvulle jaa. saakka. Oraakkelipaikasta ja pyhäköistä on tehty useita arkeologisia löytöjä.

Nykyinen kaupunki ja kunta 

Asutus Lebadeian paikalla säilyi, vaikkakin välillä taantuneena, läpi bysanttilaisen keskiajan pääasiassa kaupungin puuvillateollisuuden ja strategisen sijainnin sekä läheisen Theban eli Thívan merkityksen ansiosta. Frankki- ja katalaanivallan aikana kaupungissa oli linna. Osmanit valtasivat alueen vuonna 1458. Kreikan vapaussodan aikana kaupungissa sodittiin erityisesti vuonna 1828. Turkkilaiset vetäytyivät kaupungista vuonna 1829, minkä jälkeen asukkaat palasivat, ja kaupunki oli varhaisvaiheen itsenäisen Kreikan talouskeskuksia. Nykyisin kaupunki tunnetaan nykykreikkalaisessa nimimuodossa Livadeiá.

Nykyinen Livadeián kunta syntyi, kun Livadeiá, Chairóneia, Dávleia, Koróneia ja Kyriáki yhdistyivät vuoden 2011 alussa Kallikrates-suunnitelman mukaisesti.

Kunnan osat 

Vuoden 2011 kuntauudistuksesta lähtien Livadeián kunta muodostuu viidestä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

Lähteet

Aiheesta muualla 

 Δήμος Λιβαδειάς. Livadeián kunnan verkkosivut.
Thásos (kunta)

Thásos ( eli Δήμος Θάσου, Dímos Thásou) on Kreikan kunta, joka sijaitsee Thásoksen alueyksikössä Itä-Makedonian ja Traakian alueella. Kunnan pinta-ala on 379 neliökilometriä ja väkiluku 13 770 (vuonna 2011). Kunnan kuntakeskus on Thásos eli Liménas.

Thásoksen kunta käsittää koko Thásoksen saaren. Sen lisäksi kuntaan kuuluvat pienet saaret Thasopoúla ja Koínyra.

Kunnan osat 

Thásoksen kunta muodostuu seuraavista kylä- ja kaupunkiyhdyskunnista ja asutuksista:

Lähteet

Aiheesta muualla 

 Δήμος Θάσου. Thásoksen kunnan verkkosivut.
T. J. Brennan

T. J. Brennan (s. 3. huhtikuuta 1989) on yhdysvaltalainen jääkiekkoilija.

Ura 
Kaudella 2006–2007 Brennan teki 16 maalia ja 25 syöttöpistettä 68 pelissä. Hänet palkittiin Raymond Lagacé Trophylla, joka annetaan QMJHL:n vuoden parhaalle tulokkaalle. Seuraavalla kaudella hän pelasi kolmessa ottelussa vähemmän, mutta teki saman määrän pisteitä ja pelasi kuusi pudotuspeliään piste per peli -tahdilla.

Buffalo Sabres varasi Brennanin toisen kierroksen ensimmäisenä pelaajana numerolla 31 vuoden 2007 varaustilaisuudessa. 18. huhtikuuta 2009 Brennan teki kolmivuotisen tulokassopimuksen Sabresin kanssa.

Ensimmäisen ammattilaiskautensa 2009–2010 Brennan pelasi Buffalon AHL-yhteistyöseura Portland Piratesissa. Ensimmäisen NHL-pelinsä Brennan pelasi 23. marraskuuta 2011 Boston Bruinsia vastaan. Hän teki pelissä myös ensimmäisen maalinsa. 15. maaliskuuta 2013 Brennan kaupattiin Florida Panthersiin vastineeksi viidennen kierroksen varauksesta vuoden 2013 varaustilaisuuteen.

16. kesäkuuta 2013 Brennan kaupattiin Panthersista Nashville Predatorsiin Bobby Butlerin tilalle. Brennan ei pelannut Predatorsissa otteluakaan ja päätyi vapaaksi agentiksi. 5. heinäkuuta 2013 hän teki yhden vuoden kaksisuuntaisen sopimuksen Toronto Maple Leafsin kanssa. Sopimuksen arvo oli 600 000 dollaria.

4. heinäkuuta 2014 Brennan teki onnistuneen Toronton farmiseura Marliesissa pelatun kauden jälkeen yksivuotisen sopimuksen New York Islandersin kanssa. Islanders myi Brennanin kuitenkin ennen kauden alkua Chicago Blackhawksiin.

Brennan aloitti kauden 2014–2015 Blackhawksin farmiseurassa Rockford IceHogsissa, kunnes Toronto Maple Leafs hankki hänet vaihdossa Spencer Abbottiin. Loppukaudesta Brennan pelasi Maple Leafsissa 6 ottelua ja farmiseura Toronto Marliesissa 19 ottelua. Kauden jälkeen Maple Leafs ja Brennan tekivät vuoden jatkosopimuksen.

Brennan oli kaudella 2015–2016 AHL:n kolmanneksi eniten pisteitä tehnyt pelaaja. Hän voitti lisäksi Marliesin sisäisen pistepörssin ja liigan puolustajien pistepörssin. Hän teki 69 ottelussa 68 pistettä, ja hänet palkittiin toistamiseen sarjan parhaalle puolustajalle annettavan Eddie Shore -palkinnon. Kauden aikana Brennan pelasi myös seitsemän ottelua Maple Leafsissa. Kauden jälkeen hän siirtyi Philadelphia Flyersiin, jonka kanssa hän teki monivuotisen sopimuksen.

Lähteet

Aiheesta muualla 

Yhdysvaltalaiset jääkiekkoilijat
Buffalo Sabresin varaamat pelaajat
Vuonna 1989 syntyneet
Elävät henkilöt
Ithaka (kunta)

Ithaka ( eli Δήμος Ιθάκης, Dímos Ithákis) on Kreikan kunta, joka sijaitsee Ithakan alueyksikössä Jooniansaarten alueella. Kunnan pinta-ala on 117,8 neliökilometriä ja väkiluku 3 231 (vuonna 2011). Kunnan kuntakeskus on Vathý eli Ithaka.

Ithakan kunta käsittää koko Ithakan saaren. Sen lisäksi kuntaan kuuluvat seuraavat pienemmät saaret: Arkoúdi, Átokos, Drakonéra, Karlonísi, Lazaréto, Lygía, Mákri, Oxeía, Pontikós, Prováti ja Vromónas. Niistä suurin osa kuuluu Ekhinadien saariryhmään.

Kunnan osat 

Ithakan kunta muodostuu seuraavista kylä- ja kaupunkiyhdyskunnista ja asutuksista:

Lähteet

Aiheesta muualla 

 Δήμος Ιθάκης. Ithakan kunnan verkkosivut.
Lefkas (kunta)

Lefkas (, ; eli Δήμος Λευκάδας, Dímos Lefkádas) on Kreikan kunta, joka sijaitsee Lefkaksen alueyksikössä Jooniansaarten alueella. Kunnan pinta-ala on 335,8 neliökilometriä ja väkiluku 22 652 (vuonna 2011). Kunnan kuntakeskus on Lefkaksen kaupunki.

Lefkaksen kunta käsittää koko Lefkaksen saaren. Sen lisäksi kuntaan kuuluvat pienemmät saaret Kálamos, Kastós ja Madourí, jotka kuuluvat Tilevoḯdes-saariryhmään.

Nykyinen Lefkaksen kunta muodostui, kun kunnat Lefkas, Apollónioi, Elloménos, Karyá ja Sfakiótes sekä kyläkunnat Kálamos ja Kastós yhdistyivät vuoden 2011 alussa Kallikrates-suunnitelman mukaisesti.

Kunnan osat 

Vuoden 2011 kuntauudistuksesta lähtien Lefkaksen kunta muodostuu seitsemästä kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

Lähteet

Aiheesta muualla 

 Δήμος Λευκάδας. Lefkaksen kunnan verkkosivut.
Zákynthos (kunta)

Zákynthos ( eli Δήμος Ζακύνθου, Dímos Zakýnthou) on Kreikan kunta, joka sijaitsee Zákynthoksen alueyksikössä Jooniansaarten alueella. Kunnan pinta-ala on 407,58 neliökilometriä ja väkiluku 40 759 (vuonna 2011). Kunnan kuntakeskus on Zákynthoksen kaupunki.

Zákynthoksen kunta käsittää koko Zákynthoksen saaren. Sen lisäksi kuntaan kuuluvat Strofadien saariryhmän saaret Stamfáni ja Árpyia sekä saaret Ágios Andréas, Ágios Ioánnis, Kalonísi ja Marathonísi.

Nykyinen Zákynthoksen kunta muodostui, kun Zákynthos, Alykés, Arkádioi, Artemisía, Elátia ja Laganás yhdistyivät vuoden 2011 alussa Kallikrates-suunnitelman mukaisesti.

Kunnan osat 

Vuoden 2011 kuntauudistuksesta lähtien Zákynthoksen kunta muodostuu kuudesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:

Lähteet

Aiheesta muualla 

 Δήμος Ζακύνθου. Zákynthoksen kunnan verkkosivut.
Rauha Knuuttila

Rauha Katri Knuuttila (o.s. Hippi, 1. marraskuuta 1924 Nurmo – 14. toukokuuta 2014 Ilmajoki) oli suomalainen maatilan emäntä ja näytelmäkirjailija.

Näytelmien lisäksi Knuuttila kirjoitti pakinoita muun muassa Ilkkaan, Maaseudun Tulevaisuuteen ja Kotilieteen sekä Ilmajoki-lehteen.

Rauha Knuuttila hoiti Toivo-miehensä kanssa lypsykarjatilaa Ilmajoen Munakassa. Vuonna 1974 Rauha Knuuttila valittiin Mainos-TV:n taitokilpailussa vuoden perheenemännäksi.

Näytelmiä 
 Ote arjesta, kuunnelma, ilmestynyt teoksessa Kansan äänet : suomalaisia kansankuunnelmia ; toim. Outi Nyytäjä. Yleisradio - Otava 1973
 Ei tapeta Peltokulmaa, 1983 (myös radiokuunnelmana 1982)
 Emännättömät farmit, komedia, 1983
 Esimerkkikylä, komedia, 1984
 Ote arjesta, 1984
 Siirtolohkare, 1987
 Tapahtui kanttiinissa, komedia, 1990
 Puhemiehen paita, komedia, 1990
 Tosi kuin vesi, 2-näytöksinen laulunäytelmä, 1992
 Tulkaa minun tyköni, kirkkonäytelmä, 1992
 Kotikoski, 1994

Lähteet

Viitteet 

Suomalaiset näytelmäkirjailijat
Vuonna 1924 syntyneet
Vuonna 2014 kuolleet
Dusa McDuff

Dusa Waddington McDuff (s. 1945) on skotlantilainen matemaatikko. Hänen tutkimusalueensa on geometria. Hän on professorina Stony Brook Universityssä New Yorkissa Yhdysvalloissa.

Elämäkerta
Dusa McDuff syntyi Edinburghissa Skotlannissa vuonna 1945. Hän syntyi akateemiseen perheeseen, sillä hänen isänsä oli genetiikan professori ja äitinsä arkkitehti. Hän sai nimen Margaret Duse (lempinimeltään Dusa) Waddington. Hän osoitti matemaattista lahjakkuutta jo nuorella iällä; kuusivuotiaana hän laski kertolaskun 1534 kertaa 2876. Hän opiskeli St. George’s School for Girls -oppilaitoksessa 7-vuotiaasta 16-vuotiaaksi. Hän suoritti kandidaatin tutkinnon Edinburghin yliopistosta vuonna 1967 ja lähti tekemään jatko-opintoja Cambridgen yliopistoon. Täällä hän meni myös naimisiin miehensä David McDuffin kanssa. Opintojensa aikana hän tutki von Neumannin algebraa.  

Muutama vuosi myöhemmin hän muutti miehensä perässä Moskovaan Neuvostoliittoon, jossa hän työskenteli yhdessä Israel Gelfandin kanssa. Hän työskenteli Moskovassa vain puoli vuotta ennen paluutaan takaisin Englantiin, jossa hän sai postdoc-paikan Cambridgen yliopistosta. Tänä aikana hän myös synnytti tyttärensä Annan. Vuonna 1972 hän otti työn Yorkin yliopistosta. Tämän jälkeen hän muutti Yhdysvaltoihin ja sai töitä Massachusetts Institute of Technology -yliopistosta, jonne myös hänen miehensä muutti.

Huomionosoituksia

 Kunniatohtori, Edinburghin yliopisto
 Kunniatohtori, Yorkin yliopisto
 Kunniatohtori, Strasbourgin yliopisto
 Royal Societyn jäsen
 National Academy of Sciencesin jäsenyys
 American Philosophical Societyn jäsenyys
 Satter Prize -palkinto
 Outstanding Woman Scientist Award -palkinto

Julkaisuja
 A Countalble Infitnity of II(sub)1 Factors. Annals of Mathematics 90, s. 361–371. (vuonna 1969)
 Uncontably Many II(sub)1 Factors Annals of Mathematics 90, s. 372–377. (vuonna 1969)
 Homology Fibrations and the "Gropu-Completion" Theorem. Inventionnes Mathematicae 31, s. 279–381 (vuonna 1976, yhteisjulkaisu G. Segalin kanssa)
 Examples of Symplectic Structures. Inventionnes Mathematicae 89, s. 13–36. (vuonna 1987)
 The Geometry of Symplectic Energy. Annals of Mathematics 141(2), s. 349–371. (vuonna 1995, yhteisjulkaisu F. Lalonden kanssa)

Lähteet

Aiheesta muualla
 Henkilöesittely Stony Brook Universityn internetsivuilla 
 Elämäkerta Agnes Scott Gollagen internetsivuilla

Skotlantilaiset matemaatikot
Vuonna 1945 syntyneet
Elävät henkilöt
Héctor Bellerín

Héctor Bellerín Moruno (s. 19. maaliskuuta 1995) on espanjalainen jalkapalloilija, joka edustaa Espanjan La Ligassa pelaavaa FC Barcelonaa. Bellerínin pelipaikka on oikea laitapuolustaja.

Ura

Seurajoukkueura 
Bellerínin kasvattajaseuransa on Espanjan suurseura FC Barcelona, jota hän edusti vuodet 2003–2011. Vuonna 2011 hän siirtyi englantilaisseura Arsenaliin. Hän debytoi ykkösjoukkeessa liigacupin ottelussa West Bromwichia vastaan syyskuussa 2013. Hän oli kaudella 2013–2014 kolme kuukautta lainalla Englannin Mestaruussarjan Watford FC:ssä, jossa pelejä kertyi kahdeksan. 

Bellerín debytoi Mestareiden liigassa syyskuussa 2014 ottelussa Borussia Dortmundia vastaan, kun joukkueen laitapuolustajat Mathieu Debuchy, Calum Chambers ja Nacho Monreal kärsivät vammoista. Vuonna 2014 Bellerín rikkoi myös Theo Walcottin tekemän 40 metrin juoksuennätyksen, joka teki hänestä Arsenalin historian nopeimman pelaajan. Valioliigassa hän pelasi ensimmäisen ottelunsa Hulia vastaan saman vuoden lokakuussa. Kaudella 2014–2015 Bellerín pelasi Valioliigassa 20 ottelua tehden kaksi maalia. Hän oli avauskokoonpanossa Arsenalin voittaessa Aston Villan FA Cupin loppuottelussa 2015. Hän voitti 2015 myös FA Community Shieldin.

Seuraavien kolmen kauden aikana Bellerín kuului Arsenalin vakiokokoonpanoon pelaten 104 valioliigaottelua. Hän oli voittamassa jälleen FA Cupia ja Community Shieldiä 2017. Kaudella 2018–2019 hänen ottelumääränsä väheni 19:ään. Seuraavalla kaudella hän pelasi 15 liigaottelua ja oli voittamassa FA Cupia. Kaudella 2020–2021 hän pelasi 25 valioliigaottelua ja voitti FA Community Shieldin.

Kaudella 2021–2022 Bellerín pelasi lainalla Real Betisin joukkueessa Espanjan Primera Divisiónissa 23 ottelua, joissa 22 kertaa avauskokoonpanossa ja 21 kertaa täydet minuutit.

Maajoukkueura 
Bellerín on pelannut myös monissa Espanjan nuorten maajoukkueissa. Hän kuului Espanjan alle 21-vuotiaiden EM-kilpailuissa 2017 hopeaa saavuttaneeseen joukkueeseen ja pelasi lopputurnauksessa neljä ottelua. Espanjan A-maajoukkueessa hän pelasi kolme ottelua touko-kesäkuussa 2016 ja neljännen pelin marraskuussa 2020.

Kausitilastot

Seurajoukkue 
Päivitetty 2. elokuuta 2020.

Lähteet 

Espanjalaiset jalkapalloilijat
Katalonialaiset jalkapalloilijat
Vuonna 1995 syntyneet
Elävät henkilöt
Japaninesikko

Japaninesikko (Primula japonica) on esikoiden sukuun kuuluva laji. Se on lähtöisin nimensä mukaisesti Japanista. Kasvi on 40–50 cm korkea. Lehdet ovat muodoltaan liuskaiset ja niiden reuna on sahalaitainen. Kukat ovat punaisia tai valkoisia, niissä on kukkaperät ja ne ovat päällekkäin muodostaen kiehkuroita. Japaninesikko kukkii kesäkuulta heinäkuulle. Kasvi menestyy puolivarjossa kosteassa ja multavassa maassa. Sitä voidaan lisätä paitsi siemenistä, myös jakamalla; jakaminen voidaan tehdä 3–4 vuoden välein ja oikea aika on heti kukinnan jälkeen.

Lähteet

Aiheesta muualla 
 Laji.fi: Japaninesikko (Primula japonica)
 Kassu – Kasvien suomenkieliset nimet: Japaninesikko (Primula japonica)
 United States Department of Agriculture (USDA): Primula japonica 

Esikot
Riley Nash

Riley Nash (s. 9. toukokuuta 1989) on kanadalainen jääkiekkoilija, joka pelaa NHL-seura Arizona Coyotesissa. Hän on Edmonton Oilersin ensimmäisen kierroksen varaus vuodelta 2007.

Ura 
26. kesäkuuta 2010 Nashin ensimmäisellä kierroksella varannut Edmonton Oilers kauppasi hänen oikeutensa Carolina Hurricanesiin, joka antoi tilalle 46. varauksensa vuoden 2001 varaustilaisuuteen. 19. heinäkuuta 2010 Nash teki Carolinan kanssa kolmivuotisen tulokassopimuksen. 23. joulukuuta 2011 Nash teki ensimmäisen NHL-pisteensä syöttäessään Andreas Nödlin maalin Ottawa Senatorsia vastaan. Ensimmäinen maali syntyi 2. maaliskuuta 2013 Florida Panthersia vastaan.

Lähteet
 

Kanadalaiset jääkiekkoilijat
Arizona Coyotesin pelaajat
Edmonton Oilersin varaamat pelaajat
Vuonna 1989 syntyneet
Elävät henkilöt
Adrian von Ziegler

Adrian von Ziegler (s. 25. joulukuuta 1989 Zürich) on sveitsiläinen säveltäjä, joka tuli kuuluisaksi YouTuben välityksellä. Adrian säveltää musiikkinsa yleensä yksin pelkillä koskettimilla käyttäen apunaan Magix Music Maker ohjelmaa, toisinaan hän myös laulaa tai soittaa kitaraa. Adrian von Ziegler julkaisi ensimmäisen albuminsa "Requiem" vuonna 2010 ja on sen jälkeen julkaissut 13 muuta albumia. Adrian von Zieglerin kappaleet ovat yleensä kelttiläis- tai fantasia- vaikutteista instrumentaalimusiikkia.

Sveitsiläiset säveltäjät
Vuonna 1989 syntyneet
Elävät henkilöt
Vain elämää (3. tuotantokausi)

Vain elämää -sarjan kolmas tuotantokausi kuvattiin edellisten kausien tapaan Hirvensalmen Satulinnassa 8.–15. kesäkuuta 2014. Kauden esittäminen alkoi Nelosella 19. syyskuuta 2014 erikoispitkällä jaksolla, joka keskittyi Vesa-Matti Loiriin.

Kauden artistit ovat Jenni Vartiainen, Samuli Edelmann, Vesa-Matti Loiri, Paula Vesala, Toni Wirtanen, Paula Koivuniemi ja Elastinen.

Ensimmäistä jaksoa katsoi parhaimmillaan yli miljoona katsojaa, keskimäärin 979 000. Ohjelma nousi hetkeksi myös yhteisö- ja mikroblogipalvelu Twitterin toiseksi tviitatuimmaksi aiheeksi. Keskimäärin koko kausi keräsi noin  892 375 katsojaa, mikä on sarjan historian suurin määrä.

Kauden aikana esitetyt kappaleet julkaistiin päivä- ja ilta-kokoelmilla 7. marraskuuta 2014. Kauden artistit esittävät kappaleita kahdessa konsertissa Hartwall Arenalla 27. ja 28. joulukuuta 2014.

Paula Vesala kertoi 26. syyskuuta 2014 esitetyssä ohjelmassa Toni Wirtasen esittämän kappaleen ”Kovemmat kädet” saaneen inspiraationsa marraskuussa 2000 tapahtuneesta Eveliina Lappalaisen surmasta.

Jaksot

Ohjelmassa esitetyt kappaleet listoilla 
{| width="100%"  
|- valign="top" 
| width="100%" |

Lähteet 

Suomalaiset televisiosarjat
Tuotantokaudet
Meganísi (kunta)

Meganísi ( eli Δήμος Μεγανησίου, Dímos Meganisíou) on Kreikan kunta, joka sijaitsee Lefkaksen alueyksikössä Jooniansaarten alueella. Kunnan pinta-ala on 22,356 neliökilometriä ja väkiluku 1 041 (vuonna 2011). Kunnan kuntakeskus on Katoméri.

Meganísin kunta käsittää koko Meganísin saaren. Sen lisäksi kuntaan kuuluvat pienemmät saaret Kýthros, Skorpiós ja Spárti.

Kunnan osat 

Meganísin kunta muodostuu seuraavista kylä- ja kaupunkiyhdyskunnista ja asutuksista:

Lähteet

Aiheesta muualla 
 Δήμος Μεγανησίου. Meganísin kunnan verkkosivut.
Paxoí

Paxoí ( eli Δήμος Παξών, Dímos Paxón) on Kreikan kunta, joka sijaitsee Korfun alueyksikössä Jooniansaarten alueella. Kunnan pinta-ala on 30,121 neliökilometriä ja väkiluku 2 300 (vuonna 2011). Kunnan kuntakeskus on Gáios.

Paxoín kunta käsittää Paxoín saariryhmän eli Paxóksen ja Antípaxoksen sekä pienemmän Panagían saaren.

Kunnan osat 

Paxoín kunta muodostuu seuraavista kylä- ja kaupunkiyhdyskunnista ja asutuksista:

Lähteet

Aiheesta muualla 

 Δήμος Παξών. Paxoín kunnan verkkosivut.
Sergi Samper

Sergi Samper Montaña (s. 20. tammikuuta 1995 Barcelona, Espanja) on espanjalainen jalkapalloilija, joka pelaa J1 Leaguen Vissel kobessa. Hän on pelipaikaltaan puolustava keskikenttäpelaaja.

Seurajoukkueura 
Samper debytoi FC Barcelonan edustusjoukkueessa Mestarien liigan ottelussa APOELia vastaan 17. syyskuuta 2014.

Lähteet 

Espanjalaiset jalkapalloilijat
Katalonialaiset jalkapalloilijat
Vuonna 1995 syntyneet
Elävät henkilöt
Captain Clumsy

Captain Clumsy on helsinkiläisen Cute Attack Games -peliyhtiön tekemä pulmapeli, joka julkaistiin vuonna 2012. Peli on saatavilla iOS- ja Android-alustoille.  

Pelin ideana on saada kömpelön Captain Clumsy -nimisen merirosvon varastetut aarteet takaisin ilkeiltä lokeilta.

Lähteet

Aiheesta muualla 
 

Android-pelit
IOS-pelit
Nykyaikaa etsimässä

Nykyaikaa etsimässä on Olavi Paavolaisen vuonna 1929 ilmestynyt kirja, jonka teksteissä Paavolainen pohti kaupungistumista ja elämän koneellistumista sekä esittelee moderneja taidevirtauksia kuten dadaismia, futurismia ja venäläisiä vallankumousrunoilijoita. Teos perustuu Paavolaisen Pariisin-matkaan 1927 ja aiemmin julkaistuihin lehtiartikkeleihin. Kirjan julkaisi Otava.

Lähteet

Aiheesta muualla 
 Nykyaikaa etsimässä. Kirjasampo.fi

Olavi Paavolaisen teokset
Kirjat taiteesta
Suomalaiset esseekokoelmat
Suomalaiset tietokirjat
Vuoden 1929 kirjat
Dmitri Sakunenko

Dmitri Nikolajevitš Sakunenko (, 7. tammikuuta 1930 Ust-Talmenka, Venäjän SFNT – 13. syyskuuta 2014 Vladimir) oli Neuvostoliittoa vuosina 1952–1960 edustanut pikaluistelija.

Vaikka Dmitri Sakunenko valittiin vuonna 1952 Neuvostoliiton pikaluistelumaajoukkueeseen, hän ei Moskovan urheilujohdon painostuksesta huolimatta halunnut muuttaa synnyinseudultaan Vladmirista Moskovaan. Hän siis asui maajoukkue-urheilijana edelleen Vladimirissa, mikä siihen aikaan oli poikkeuksellista. Huippu-urheilijat kerättiin eri puolilta Neuvostoliittoa suuriin kaupunkeihin, erityisesti Moskovaan, tehokkaan valmennuksen vuoksi. Sakunenko osallistui Sapporon MM-kisoihin 1954 ja sijoittui viidenneksi. Sakunenko luisteli 10. tammikuuta 1955 Alma-Atan Medeolla yhteispisteiden maailmanennätyksen ja ensimmäisenä ihmisenä maailmassa 5 000 metriä alle kahdeksan minuutin. Yhteispiste-ennätys säilyi ME:nä kahdeksan vuotta aina vuoteen 1963. Samana vuonna hän kilpaili EM-kisoissa Falunissa, missä hän sijoittui pronssille. Saman vuoden MM-kisoissa Moskovassa hän sijoittui neljänneksi Ruotsin Sigge Ericssonin voittaessa maailmanmestaruuden hieman yllättäen venäläiskolmikon Oleg Gontšarenko-Boris Šilkov-Dmitri Sakunenko sijoittuessa seuraaviksi.

Olympiatalvena 1956 Sakunenko ei kilpaillut EM- tai MM-kisoissa. Hän kilpaili kuitenkin Cortina d’Ampezzon talviolympialaisissa 1956 sijoittuen 5 000 metrillä 16:nneksi, jota saattoi pitää aiemman menestyksen perusteella pettymyksenä. Seuraavana vuonna eli 1957 Sakunenko sijoittui EM-kisoissa yhdeksänneksi ja vuonna 1958 ei enää mahtunut 16 parhaan joukkoon.

Dmitri Sakunenkon kilpailu-ura kesti aina vuoteen 1963. Kaikkiaan hän edusti kilpailu-urallaan kolmissa EM-kisoissa, kaksissa MM-kisoissa ja kerran olympialaisissa. Sakunenko eli Vladimirin alueella arvostettuna urheilun mestarina ja alueen kunniakansalaisena.

Uransa jälkeen Sakunenko opiskeli Smolenskin Pedagogisessa Instuutissa eli nykyisessä Smolenskin yliopistossa ja valmistui 1965 liikunnanopettajaksi. Tämän jälkeen hänellä oli useita tehtäviä urheiluvalmennuksessa ja liikunnan hallinnollisissa tehtävissä. Sakunenko kuoli 84-vuotiaana 13. syyskuuta 2014.

Ennätyksiä 

 500 metriä 42,6 (9. tammikuuta 1955, Medeo, Alma-Ata)
 1 000 metriä 1.29,5 (2. helmikuuta 1955, Davos)
 1 500 metriä 2.11,9 (16. tammikuuta 1957, Spartak-stadion, Alma-Ata)
 3 000 metriä 5.00,0 (24. joulukuuta 1959, Dynamo-stadion, Moskova)
 5 000 metriä 7.54,9 (9. tammikuuta 1955, Medeo, Alma-Ata)
 10 000 metriä 16.44,3 (10. tammikuuta 1955, Medeo, Alma-Ata)

Lähteet 
 Dmitry Sakunenko Bio, Stats and Results  Olympics at Sports-Reference.com 
 Dmitry Sakunenko speedskatingstats.com

Viitteet 

Neuvostoliittolaiset pikaluistelijat
Vuonna 1930 syntyneet
Vuonna 2014 kuolleet
Aquitaine-luokka

Aquitaine-luokka on Ranskan merivoimien yhdeksän monitoimifregatin ja kahden ilmatorjuntafregatin muodostama alusluokka, joka perustuu ranskalais-italialaiseen FREMM-alukseen ( tai ). Luokan ensimmäinen valmistunut alus Aguitaine otettiin palvelukseen Ranskan laivastossa marraskuussa 2012 ja sen mukaan Ranskan laivaston alukset tunnetaan Aquitaine-luokkana.

Alukset 
Ranskan tilaamat yhdeksän yleiskäyttöistä alusta korvaavat Tourville- ja Georges Leygues -luokkien sukellusveneentorjuntafregatit ja lisäksi kaksi FREDA-fregattia korvaavat Cassard-luokan ilmatorjuntafregatit.

Lähteet

Viitteet
Erätukku

Erätukku Oy on Suomalainen verkkokauppa, joka myy vaatteita, asusteita, jalkineita ja välineitä metsästykseen, ulkoiluun, urheiluun, retkeilyyn ja kalastukseen. Näiden lisäksi se myi muun muassa hiihtovarusteita, riistakameroita, asekaappeja ja GPS-paikannusvälineitä. Erätukku toimi ilman tukkuporrasta tai muita välikäsiä. 

Vuonna 1989 perustetulla Erätukulla oli vuonna 2016 yhteensä 25 myymälää Suomessa, yksi Ruotsissa sekä verkkokauppa. Yrityksen pääkonttori oli Oulun lähellä Kempeleessä.

Erätukun omia tuotemerkkejä olivat JahtiJakt, North Ice, NorthSky, Woodlander ja Gore-Texin kaltainen kalvotekstiili Air-Tex.

 Erätukku valmistutti tuotteensa alihankintana sopimustehtailla etupäässä Aasiassa. 

Vuonna 2016 Erätukku sai luvan toimia Sitka Gear -tuotteiden maahantuojana Suomessa. Sitka on Gore-Texin kokonaan omistama yritys ja ainoa Gore-Texin oma vaatetuotemerkki.

Vuonna 2005 pääomasijoittaja Sponsor osti 70 prosentin osuuden Erätukusta. Heinäkuussa 2011 se myi omistuksensa toimivan johdon edustamalle sijoittajaryhmälle.

Erätukku teki 2000-luvun puolivälissä hyvää tulosta ja kasvoi nopeasti. 

2000-luvun loppupuolella Erätukun tuotekehitysryhmän jäsenenä toimi hiihtäjä Mika Myllylä. 2000-luvulla Erätukku on toiminut yhteistyössä Antti Ruuskasen, Petter Northugin sekä Harri Kirvesniemen kanssa.

Erätukku hakeutui konkurssiin 14. maaliskuuta 2017. Syyksi ilmoitettiin epäonnistuminen yrityssaneerausohjelman tavoitteisiin pääsemisessä.  

Wild Finn Oy osti Erätukun sähköisen liiketoiminnan ja avasi uuden Erätukun verkkokaupan syksyllä 2018. Uusi Erätukku avasi ensimmäisen myymälän Nurmijärven kirkonkylään maaliskuussa 2019.

Lähteet

Suomalaiset kauppaketjut
Vaatemerkit
Vaateliikkeet
Verkkokaupat
Jalkinevalmistajat
Entiset suomalaiset yritykset
Mises Instituutti

Ludwig von Mises -instituutti (, lyhenne LvMI) on libertaarinen organisaatio Auburnissa Alabamassa Yhdysvalloissa. Se on nimetty itävaltalaisen taloustieteilijän Ludwig von Misesin (1881–1973) mukaan. Verkkosivujensa mukaan organisaatio omistautuu puolustamaan markkinataloutta, yksityisomistusta, rauhallisia kansainvälisiä suhteita ja vastustamaan hallinnon interventiota. 

Instituutti perustettiin vuonna 1982.

Aiheesta muualla 

 Järjestön verkkosivut 
 Ludwig von Mises -Instituutti Suomessa
Perhoskukat

Perhoskukat (Schizanthus) on koisokasvien heimoon kuuluva suku. Sopivin kasvupaikka on aurinkoinen ja kuiva ja maan on hyvä olla runsaasti kalkittu ja multava. Yksi suvun risteymälajeista on loistoperhoskukka (Schizanthus × wisetonensis), joka on chileläisten lajien Schizanthus grahamii ja kirjoperhoskukan (Schizanthus pinnatus) risteytys. Sen kukat ovat värisävyltään valkoisia, vaaleanpunaisia tai punaisia. Samassa kukassa on usein motia sävyä ja tämä risteymä kukkii heinäkuulta elokuulle. Sen korkeus on 30–50 cm ja se on kasvutavaltaan pensastava.

Lähteet

Aiheesta muualla 
Funet: Perhoskukat (Schizanthus)
Kassu – Kasvien suomenkieliset nimet: Perhoskukat (Schizanthus)
United States Department of Agriculture (USDA): Schizanthus 

Koisokasvit
Suur-Lontoon poliisitoimi

Suur-Lontoon poliisitoimi (, lyh. MPS, epävirallisesti "the Met") on Suur-Lontoon alueen lainvalvonnasta vastuussa oleva poliisitoimi. Sen toimialueeseen kuuluu kaikki paitsi Lontoon City, jonka lainvalvonnan hoitaa City of London Police. Suur-Lontoon poliisitoimella on myös merkittäviä kansallisia vastuutehtäviä, kuten terrorisminvastaisten asioiden koordinoiminen ja johtaminen sekä Britannian kuninkaallisen perheen ja merkittävien Hänen majesteettinsa hallituksen jäsenten suojeleminen..Suur-Lontoon poliisitoimen päämaja on Scotland Yard  joka sijaitsee Great Scotland Yard -nimisen kadun varrella Whitehallissa. 

Suur-Lontoon poliisitoimi on lokakuusta 2011 asti työllistänyt 48 661 henkilöä täysiaikaisesti. Näistä 31 478 ovat valan vannoneita poliiseja, 13 350 henkilöstöä (ei poliiseja) ja 3 831 police community support officer (eivät ole vannoneet valaa). Tähän lukuun ei ole laskettu 5 479 Metropolitan Special Constabulary -poliiseja, jotka tekevät osa-aikatyötä (vähintään 16 tuntia kuukaudessa) ja joilla on samat valtuudet ja univormu kuin kollegoillaan. Tämä tekee Suur-Lontoon poliisitoimesta suurimman Yhdistyneessä kuningaskunnassa merkittävällä etumatkalla, ja yhden suurimmista koko maailmassa.

Suur-Lontoon poliisitoimen Commissioner of Police of the Metropolis (yleisesti vain Commissioner) on koko poliisitoimen operatiivinen johtaja ja vastaa tekemisistään Mayor's Office for Policing and Crime -toimistolle. Komissaarin viran pitivät ensimmäisinä Sir Charles Rowan ja Sir Richard Mayne yhteisesti. Nykyinen komissaari on Sir Bernard Hogan-Howe. Nykyinen komissaarin alla toimiva Deputy Commissioner of Police of the Metropolis on Craig Mackey.

Suur-Lontoon poliisitoimesta on olemassa joukko epävirallisia nimityksiä ja lyhenteitä, joista yleisin on the Met. Cockney rhyming slangissa siihen viitataan joskus nimityksellä Old Bill. Siihen viitataan lainsäädännössä pieniä alkukirjaimia käyttäen, joko "metropolitan police force" tai "metropolitan police", jättäen pois "service" -liitteen.

Lähteet

Aiheesta muualla

 Metropolitan Police  

Yhdistyneen kuningaskunnan poliisitoimi
Texmoda

Texmoda Fashion Group on suomalaisten vaatekauppiaiden osuuskunta. Sen hallinnoimia kauppaketjuja ovat naistenvaatteita myyvä Moda ja nuorisovaateketju Jim & Jill. Osuuskunnan alaisuudessa toimii yhtiö TFG Retail Oy, jossa työskentelee parikymmentä henkilöä.

Texmoda Fashion Group -osuuskunnassa on mukana noin 40 eri jäsenyritystä. Texmodan ketjujen liikkeet ovat itsenäisten kauppiaiden omistamia ja usein paikkakuntiensa johtavia vaateliikkeitä.Liikkeiden valikoimat vaihtelevat, mutta Texmoda tuottaa niille mallistoja, joita ne voivat halutessaan ostaa. Osuuskunta toimii jäsenyritystensä vaatesuunnittelu- ja markkinointipalveluna. 

Texmoda Fashion Groupin toimitusjohtajana toimii Beni Kauhanen. Häntä ennen toimitusjohtajana oli Tuomo Rantalankila.

Historiaa
1990-luvun alussa suomalaiset Finn-Man- ja Isotex-ostoyhtymät yhdistivät voimansa pohjoismaisia vaateketjuja vastaan Moda Group Osuuskunnaksi,  Texmoda Fashion Group perustettiin 1997, kun Texman Oy:n kauppiaat ja Moda Group -osuuskunta yhdistyivät. Texmoda oli vuosituhannen vaihteessa pari vuotta Suomen suurin vaatekaupan ketju, kunnes Hennes & Mauritz ohitti sen 2002.

Lähteet

Suomalaiset osuuskunnat
Vaateliikkeet
Lucas Ocampos

Lucas Ariel Ocampos (s. 11. heinäkuuta 1994 Quilmes) on argentiinalainen jalkapalloilija, joka edustaa Alankomaiden Eredivisiessa pelaavaa Ajaxia lainalla espanjalaisseura Sevillasta. Molempijalkainen Ocampos on pelipaikaltaan oikea laitahyökkääjä. Hän on yksi Argentiinan lupaavimmista pelaajista.

Kotikaupungissaan Quilmesissa jalkapallon aloittanut Ocampos teki ammattilaisdebyyttinsä River Platen paidassa elokuussa 2011 17 vuoden ikäisenä. Hänestä tuli nopeasti avauskokoonpanon pelaaja ja elokuussa 2012 hän siirtyi yllättäen monien suurseurojen kosiskelusta huolimatta Ligue 2:ssa tuolloin pelanneeseen vahvasti panostaneeseen AS Monacoon. Kauden 2012-13 jälkeen Monaco nousikin pääsarjaan ja Ocampos teki ensimmäisen liigamaalinsa tammikuussa 2013. Tammikuussa 2015 Ocampos siirtyi lainalle Ligue 1:ssä niin ikään pelaavaan Olympique de Marseilleen. Hän pelasi kevätkauden aikana 14 ottelua tehden kaksi maalia.

Heinäkuussa 2015 hän siirtyi pysyvällä sopimuksella Marseillen riveihin.

Vuonna 2011 hän pelasi myös Argentiinan alle 17-vuotiaiden maajoukkueessa.

Lähteet 

Argentiinalaiset jalkapalloilijat
Vuonna 1994 syntyneet
Elävät henkilöt
Astypálaia (kunta)

Astypálaia ( eli Δήμος Αστυπαλαίας, Dímos Astypalaías) on Kreikan kunta, joka sijaitsee Kálymnoksen alueyksikössä Etelä-Egean saarten alueella. Kunnan pinta-ala on 96,85 neliökilometriä ja väkiluku 1 334 (vuonna 2011). Kunnan kuntakeskus on Astypálaia.

Astypálaian kunta käsittää koko Astypálaian saaren. Sen lisäksi kuntaan kuuluvat seuraavat pienemmät saaret: Adelfoí, Agía Kyriakí, Avgó, Chondró, Chondronísi, Fokionísian saaret (mm. Megálo Fokionísi), Glynó, Katsagrélli, Kounoúpoi, Koutsomýti, Mesonísi, Ofidoússa,  Plakída, Pontikoúsa, Stefánia, Sýrna, Tigáni ja Zaforás. Saaret kuuluvat Dodekanesian saariryhmään.

Kunnan osat 

Astypálaian kunta muodostuu seuraavista kyläyhdyskunnista ja asutuksista:

Lähteet

Aiheesta muualla 

 Δήμος Αστυπαλαίας. Astypálaian kunnan verkkosivut.
Leipsoí (kunta)

Leipsoí () on Kreikan kylä ja samanniminen kunta (Δήμος Λειψών, Dímos Leipsón), joka sijaitsee Kálymnoksen alueyksikössä Etelä-Egean saarten alueella. Koko kunnan pinta-ala on 17,35 neliökilometriä ja kylän sekä kunnan väkiluku 790 (vuonna 2011).

Leipsoín kunta käsittää koko Leipsoín saaren. Sen lisäksi kuntaan kuuluu lukuisia pienempiä saaria, kuten Arefoúsa, Frágkos ja Makronísi. Saaret kuuluvat Dodekanesian saariryhmään.

Kunnan osat 

Leipsoín kunta muodostuu seuraavista kylä- ja kaupunkiyhdyskunnista ja asutuksista:

Lähteet
Léros (kunta)

Léros ( eli Δήμος Λέρου, Dímos Lérou) on Kreikan kunta, joka sijaitsee Kálymnoksen alueyksikössä Etelä-Egean saarten alueella. Kunnan pinta-ala on 74,17 neliökilometriä ja väkiluku 7 917 (vuonna 2011). Kunnan kuntakeskus on Agía Marína.

Léroksen kunta käsittää koko Léroksen saaren. Sen lisäksi kuntaan kuuluvat seuraavat pienemmät saaret: Agía Kyriakí, Archángelos, Farmakonísi, Gláros, Kínaros, Lévitha, Mávra, Megálo Livádi, Piganoússa, Pláka eli Mikró Livádi, Strongylí, Trypití ja Velóna. Saaret kuuluvat Dodekanesian saariryhmään.

Kunnan osat 

Léroksen kunta muodostuu seuraavista kylä- ja kaupunkiyhdyskunnista ja asutuksista:

Lähteet

Aiheesta muualla 

 Δήμος Λέρου. Léroksen kunnan verkkosivut.
Psará (kunta)

Psará () on Kreikan kylä ja samanniminen kunta (Δήμος Ψαρών, Dímos Psarón), joka sijaitsee Chíoksen alueyksikössä Pohjois-Egean saarten alueella. Kunnan pinta-ala on 44,511 neliökilometriä ja väkiluku 458. Psarán kylän väkiluku on 454 (vuonna 2011).

Psarán kunta käsittää koko Psarán saaren. Sen lisäksi kuntaan kuuluvat seuraavat pienemmät saaret: Ágio Nikoláki, Antípsara, Daskaleió (Dakalió), Káto Nisí, Kokkinonísi, Mastrogiórgi, Mediakó ja Prasonísi.

Kunnan osat 

Psarán kunta muodostuu seuraavista kylä- ja kaupunkiyhdyskunnista ja asutuksista:

Lähteet

Aiheesta muualla 

 Δήμος Ψαρών. Psarán kunnan verkkosivut.
Foúrnoi Korseón (kunta)

Foúrnoi Korseón ( eli Δήμος Φούρνων Κορσεών, Dímos Foúrnon Korseón) on Kreikan kunta, joka sijaitsee Ikarían alueyksikössä Pohjois-Egean saarten alueella. Kunnan pinta-ala on 45,247 neliökilometriä ja väkiluku 1 459 (vuonna 2011). Kunnan kuntakeskus on Foúrnoi.

Foúrnoi Korseónin kunta käsittää koko Foúrnoin saariryhmän. Sen pääsaari on Foúrnoin saari, jolla kuntakeskus Foúrnoin kylä sijaitsee. Sen lisäksi kuntaan kuuluvat saariryhmän pienemmät saaret, mukaan lukien Ágios Minás, Alatonísi, Anthropofás, Kisiriá, Makronísi, Mikrós Anthropofás, Petrokáravo, Pláka, Plakáki, Strongyló, Thýmaina ja Thymaináki.

Kunnan osat 

Foúrnoi Korseónin kunta muodostuu seuraavista kylä- ja kaupunkiyhdyskunnista ja asutuksista:

Lähteet

Aiheesta muualla 

 Δήμος Φούρνων Κορσεών . Foúrnoi Korseónin kunnan verkkosivut.
Ulla Ekholm

Eyvor Ulla Christina Lindfors, kirjailijanimi Ulla Ekholm (15. kesäkuuta 1924 Kauniainen – 2015) oli suomalainen ruotsin kielellä kirjoittanut nuortenkirjailija.

Teoksia 
 Unga optimister. Söderström, Helsingfors 1942, 2.uppl. 1943

Lähteet 
 
 Svenskt författarlexikon 2. 1941-1950 (Projekt Runeberg)

Viitteet 

Suomalaiset lasten- ja nuortenkirjailijat
Vuonna 1924 syntyneet
Vuonna 2015 kuolleet
Death in June

Death in June on brittiläinen Douglas Pearcen johtama neofolk-yhtye. Yhtyeen natsi-Saksaan viittaava kuvasto on ajoittain herättänyt kiistoja.

Diskografia 
 The Guilty Have No Pride (1983)
 Burial (1984)
 Nada! (1985)
 The World That Summer (1986)
 Brown Book (1987)
 The Wall of Sacrifice (1989)
 Östenbräun (1989)
 But, What Ends When the Symbols Shatter? (1992)
 Rose Clouds of Holocaust (1995)
 Death in June Presents: Occidental Martyr (1995)
 Death in June Presents: KAPO! (1996)
 Scorpion Wind: Heaven Sent (1996)
 Take Care & Control (1998)
 Operation Hummingbird (2000)
 All Pigs Must Die (2001)
 Death in June & Boyd Rice: Alarm Agents (2004)
 Free Tibet (2006) MP3 (julkaistu ainoastaan yhtyeen kotisivuilla)
 The Rule of Thirds (2008)
 Peaceful Snow/Lounge Corps (2010)
 The Snow Bunker Tapes (2013)
 Essence! (2018)

Lähteet

Aiheesta muualla 
 Kotisivut. 

Brittiläiset folkyhtyeet
Marokonarabia

Marokonarabia on Marokossa ja Länsi-Saharassa puhuttu arabian puhekielimuoto. Sitä puhuu äidinkielenä noin 21 miljoonaa ihmistä, minkä lisäksi Marokon berberikielten kuten tašelhitin ja keskiatlaksentamazightin puhujat osaavat sitä toisena kielenä. Marokonarabiassa on paljon lainasanoja ranskasta, espanjasta ja berberikielistä.

Marokonarabia on Marokossa pääkieli jokapäiväisessä puheessa, kun taas virallinen viestintä tapahtuu standardiarabiaksi. Tunisian, Algerian ja Libyan arabiankielinen väestö ymmärtää jotenkuten marokonarabiaa, mutta kauempaa tulevilla arabian puhujilla on vaikeuksia Marokon puhekielen ymmärtämisessä.

Lähteet 

Arabian murteet
Marokon kielet
Eläinsuojelurikos

Eläinsuojelurikos on rikos, jossa eläintä tai eläimiä kohdellaan julmasti tai tarpeetonta kärsimystä, kipua tai tuskaa aiheuttaen. Rikos voi olla tahallinen tai törkeän huolimattomuuden seurausta. Eläin tai eläimiä saatetaan pahoinpidellä, rasittaa liikaa, jättää vaille hoitoa tai ravintoa; rikos voi toteutua myös eläinkuljetuksen aikana.  

Suomessa eläinsuojelurikoksen eri vakavuusasteet - lievä, "tavallinen" ja törkeä eläinsuojelurikos - on kuvattu Rikoslain 17 luvun 14, 14a ja 15 §:ssä. Vuosista 2011–2013 tehdyn yhteenvedon mukaan alle joka kymmenes eläinsuojelurikos oli törkeä. Sakko- tai vankeusrangaistuksen lisäksi varsinaisesta eläinsuojelurikoksesta voi seurata eläintenpitokielto, jollainen tulee lain mukaan antaa likipitäen aina rikoksen törkeän tekomuodon tapauksessa, mutta kielto voi seurata lievemmistäkin rikosmuodoista. Rikosta lievempi rike on eläinsuojelulain 54 §:n mukainen eläinsuojelurikkomus, josta yleensä seuraa sakkorangaistus. 

Elintarviketuotantoon osallistuvien eläinten hyvinvointia valvoo Ruokavirasto. Oikeusrekisterikeskus ylläpitää rekisteriä eläintenpitokieltoon määrätyistä henkilöistä.

Eri törkeysasteen eläinsuojelurikos Suomen rikoslaissa 
  
14 § Eläinsuojelurikos

Joka tahallaan tai törkeästä huolimattomuudesta pahoinpitelemällä, liiallisesti rasittamalla, jättämällä tarpeellista hoitoa tai ravintoa vaille tai muuten

1) eläinsuojelulain (247/1996)  tai sen nojalla annetun säännöksen,
2) eläinten kuljetuksesta annetun lain (1429/2006) tai sen nojalla annetun säännöksen,
3) eläinten suojelusta kuljetuksen ja siihen liittyvien toimenpiteiden aikana sekä direktiivien 64/432/ETY ja 93/119/EY ja asetuksen (EY) N:o 1255/97 muuttamisesta annetun neuvoston asetuksen (EY) N:o 1/2005 liitteen I taikka
4) eläinten suojelusta lopetuksen yhteydessä annetun neuvoston asetuksen (EY) N:o 1099/2009

vastaisesti kohtelee eläintä julmasti tai tarpeetonta kärsimystä, kipua tai tuskaa aiheuttaen, on tuomittava eläinsuojelurikoksesta sakkoon tai vankeuteen enintään kahdeksi vuodeksi.

14a § Törkeä eläinsuojelurikos Jos eläinsuojelurikoksessa

1) rikos tehdään erityisen raa’alla tai julmalla tavalla,
2) rikoksen kohteena on huomattavan suuri määrä eläimiä tai
3) tavoitellaan huomattavaa taloudellista hyötyä

ja rikos on myös kokonaisuutena arvostellen törkeä, rikoksentekijä on tuomittava törkeästä eläinsuojelurikoksesta vankeuteen vähintään neljäksi kuukaudeksi ja enintään neljäksi vuodeksi.

15 § Lievä eläinsuojelurikos

Jos eläinsuojelurikos, ottaen huomioon aiheutetun kärsimyksen, kivun tai tuskan vähäisyys tai muut rikokseen liittyvät seikat, on kokonaisuutena arvostellen vähäinen, rikoksentekijä on tuomittava lievästä eläinsuojelurikoksesta sakkoon.

Lähteet

Aiheesta muualla
Eläinsuojelun valvonta  (evira.fi)
Kuuma auto on lemmikille sauna – sivullinen saa puuttua (7/2014) (yle.fi)
Puttosen tilan eläinsuojelurikosepäily syyteharkintaan (6/2013) (yle.fi)
Länsi-Savo: Puttosen tilalla kuoli 58 eläintä (3/2013)  (maaseuduntulevaisuus.fi)

Rikokset 
Eläinten oikeudet
Koro (täsmennyssivu)

Koro voi tarkoittaa seuraavia:

 koro, muotoiltu reuna heraldiikassa
 koro, joukkohysteriana esiintynyt sukuelinten menettämisen pelko
 koro, tykin korotuslukema

Paikkoja:
Koro, saari Fidžillä
Koro paikkakunta Norsunluurannikolla,
Koro, paikkakunta Malissa, Koron piirin keskus
Koronmeri, Tyynenmeren osa

Kieliä:
 koron kieli, Intiassa puhuttu tiibetiläis-burmalainen kieli
 norsunluurannikonkoro, Norsunluurannikolla puhuttu mandelainen kieli
 Kaksi malaijilais-polynesialaista kieltä,
 koron kieli, Vanuatulla puhuttu kieli
 koron kieli, Guinealla puhuttu kieli

Koro-nimisiä henkilöitä:
 Kirsi Koro (s. 1976), suomalainen kuulantyöntäjä, kiekon- ja moukarinheittäjä
Níkaia-Ágios Ioánnis Réntis

Níkaia-Ágios Ioánnis Réntis ( eli Δήμος Νίκαιας-Αγίου Ιωάννη Ρέντη, Dímos Níkaias-Agíou Ioánni Rénti) on Kreikan kunta, joka sijaitsee Pireuksen alueyksikössä Attikan alueella ja kuuluu Ateenan metropolialueeseen. Kunnan pinta-ala on 11,31 neliökilometriä ja väkiluku 105 430 (vuonna 2011). Kunnan kuntakeskus on Níkaia.

Níkaia-Ágios Ioánnis Réntis sijaitsee noin kuusi kilometriä Ateenan keskustasta länteen. Kunta syntyi, kun Ágios Ioánnis Réntis ja Níkaia yhdistyivät vuoden 2011 alussa Kallikrates-suunnitelman mukaisesti.

Kunnan osat 

Vuoden 2011 kuntauudistuksesta lähtien Níkaia-Ágios Ioánnis Réntiksen kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kaupungit ovat:

Lähteet

Aiheesta muualla 

 Δήμος Νίκαιας-Αγίου Ιωάννη Ρέντη. Níkaia-Ágios Ioánnis Réntiksen kunnan verkkosivut.
Alleyway

Alleyway on Nintendon julkaisema toimintapeli, joka julkaistiin Japanissa 21. huhtikuuta 1989 GameBoylle. Peli julkaistiin myöhemmin myös Nintendo 3DS:n Virtual Consolelle.

Pelaaminen 
Peli on Arkanoidin ja Breakoutin tyylinen peli.

Pelissä käytetään alusta suuntaamaan energiapallo kohti tulevaa ruudukkoa päin tarkoituksena heikentää tai tuhota ne. Peli jatkuu kunnes koko kenttä on tyhjennetty.

Pelissä on kolmen tason välein Mario-teemaisia bonus-tasoja.

Lähteet

Aiheesta muualla 
 
 
Virallinen sivusto 

Vuoden 1989 videopelit
Mario-pelit
Toimintapelit
Game Boy -pelit
Virtual Console -pelit
Scott (Wisconsin)

Scott on seitsemän kaupungin nimi Yhdysvaltojen osavaltiossa Wyomingissa.

Scott, Brownin piirikunta
Scott, Burnettin piirikunta
Scott, Columbian piirikunta
Scott, Crawfordin piirikunta
Scott, Lincolnin piirikunta
Scott, Monroen piirikunta
Scott, Sheboyganin piirikunta
Chak De! India

Chak De! India on vuonna 2007 ilmestynyt intialainen hindinkielinen urheiludraamaelokuva. Sen ohjasi Shimit Amin ja tuotti Aditya Chopra. Shah Rukh Khan näyttelee Intian maahockeyjoukkueen entistä kapteenia Kabir Khania, joka päätyy valmentamaan Intian naisten maahockeyjoukkuetta.

Box Office India julisti elokuvan ”superhitiksi”. Se voitti monia palkintoja, mukaan lukien parhaan populaarielokuvan National Film Awards -palkinnon.

Näyttelijät

Soundtrack

Lähteet

Aiheesta muualla 
 Chak De! India Yash Raj Filmsin sivustolla 
 
 

Vuoden 2007 intialaiset elokuvat
Intialaiset draamaelokuvat
Urheiluelokuvat
Hindinkieliset elokuvat
Vesa Pallasvesa

Vesa Pallasvesa on suomalainen silmälasikehysten suunnittelija ja entinen tanssija. 

Pallasvesa kävi optikko-opiston 1960-luvulla, mutta 1980-luvulle saakka hän toimi päätyönään tanssijana muun muassa Helsingin Kaupunginteatterissa. Sen ohella hän suunnitteli ja valmisti Optilook-yrityksessään silmälasikehyksiä, joita esiteltiin usein naistenlehtien muotijutuissa. Pallasvesa sanoo olevansa muun muassa Mikko Alatalon, Simo Frangénin ja Esa Saarisen kehystyylin takana. Hänellä on myös ulkomaisia asiakkaita. Hänen nykyinen yrityksensä on Boomer Oy.

Pallasvesa toimi 1997–2003 BirdLife Suomen liittohallituksessa.

Lähteet

Aiheesta muualla

Suomalaiset tanssijat
Syntymävuosi puuttuu
Elävät henkilöt
Suomalaiset muotoilijat